OzLabs/hebrew-wiki-articles huggingface dataset:
ג'ון גיר

ג'ון הנרי גיר (באנגלית: John Henry Gear; ) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה ה-11 בשנים 1878–1882, כחבר בית הנבחרים של ארצות הברית בשנים 1887–1891 ובשנים 1893–1895 וכסנאטור מ-1895 ועד למותו.
==ביוגרפיה==
ג'ון גיר נולד באית'קה שבמדינת ניו יורק.<ref></ref> הוא למד בביתי ספר מקומיים, וב-1836 עברה משפחתו לגלנה שבאילינוי, ולאחר מכן ב-1838 לברלינגטון שבאיווה, שם הוא היה עסק במסחר. ב-1863 נבחר גיר כראש עיריית ברלינגטון. בשנים 1871 -1877 הוא כיהן כחבר בבית הנבחרים של איווה, שמתוכן ארבע שנים הוא כיהן כיושב ראש הבית.

בשנים 1878–1882 כיהן גיר כמושל איווה. בשנים 1887–1891 הוא כיהן כחבר בית הנבחרים של ארצות הברית מטעם מחוז הבחירה הראשון של איווה. בבחירות של 1890 לא עלה בידו להיבחר לכהונה נוספת, אך הוא מונה על ידי נשיא ארצות הברית בנג'מין הריסון כעוזר מזכיר האוצר, תפקיד בו הוא כיהן בשנים 1892–1893. הוא שב לבית הנבחרים של ארצות הברית לכהונה אחת נוספת, לאחר שבבחירות של 1892 הוא נבחר שוב, וכיהן בו בשנים 1893–1895.

ב-1894 נבחר גיר על ידי האספה הכללית של איווה לסנאט של ארצות הברית. ב-1900 הוא נבחר לכהונה נוספת, ובסך הכול כיהן בסנאט ממרץ 1895 ועד למותו. בעת כהונתו בסנאט כיהן גיר פעמיים כיושב ראש ועדת הסנאט ליוניון פסיפיק.

ג'ון גיר נפטר בוושינגטון הבירה ב-14 ביולי 1900, בגיל 75. הוא נטמן בבית הקברות אספן גרוב שבברלינגטון.

==קישורים חיצוניים==

* [https://www.nga.org/governor/john-henry-gear/ ג'ון גיר] באתר אגודת המושלים הלאומית 
* [http://uipress.lib.uiowa.edu/bdi/DetailsPage.aspx?id=138 ג'ון גיר] במילון הביוגרפי של איווה 
* [https://politicalgraveyard.com/bio/gayle-geerlings.html#776.05.51 ג'ון גיר] באתר The Political Graveyard 
* 
* 

==הערות שוליים==

קטגוריה:מושלי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:חברי בית הנבחרים של ארצות הברית מאיווה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי האספה הכללית של איווה
קטגוריה:ראשי עיריות באיווה
קטגוריה:סגל מחלקת האוצר של ארצות הברית
קטגוריה:אמריקאים שנולדו ב-1825
קטגוריה:אמריקאים שנפטרו ב-1900
הדיוויזיה ה-193 (ורמאכט)

הדיוויזיה ה-193 (בגרמנית: 193. Infanterie-Division) הייתה דיוויזיית חיל רגלים של הורמאכט במלחמת העולם השנייה.

== היסטוריה ==
הדיוויזיה הוקמה ב-15 באוקטובר 1939 בבמברג, המחוז הצבאי XIII, כמפקדת התגבור 2./XIII . ב-9 בנובמבר 1939 שונה שמה להדיוויזיה ה-183, וב-29 בנובמבר 1939 שונה שמה להדיוויזיה ה-193. הדיוויזיה הועברה לפילזן שב ב-14 באוקטובר 1941. באוקטובר 1942 עברה הדיוויזיה לפראג, גם היא בפרוטקטורט של בוהמיה ומורביה. במרץ 1945 הוכפפו יחידות ההכשרה של תנועת לויטן לקבוצת ארמיות מרכז באזור גרייפנברג - לאובן בשליין, שם אבדו בהרי איסר בכניעה. באפריל 1945 הוכפפה היחידה לקורפוס מוזר בארמיית הפאנצר הרביעית תחת קבוצת ארמיות מרכז כדיוויזיית ההדרכה של הגרנדירים ה-193.

== מפקדים ==
* פרידריך גולוויצר (29 בנובמבר 1939–2 בפברואר 1940)
* ורנר זאנה (2 בפברואר 1940–1 במאי 1940
* פאול להנינג (1 במאי 1940–1 ביוני 1942)
* וילהלם ברנס (1 ביוני 1942–1 ביוני 1944)
* אקארד פון גייזו (1 ביוני 1944–מאי 1945)

==קישורים חיצוניים==
* [https://www.lexikon-der-wehrmacht.de/Gliederungen/DivisionNr/DivisionNr193-R.htm הדיוויזיה ה-193] באתר lexikon-der-wehrmacht 

193
ג'ורדן אדאוטי

ג'ורדן סולימאנייה אדאוטי (בצרפתית: Jordan Souleymane Adéoti; נולד ב-12 במרץ 1989) הוא כדורגלן בניני-צרפתי המשחק בעמדות הקשר האחורי והבלם בלאוואל ובנבחרת בנין.

==קריירת מועדונים==
אדאוטי התחיל את הקריירה שלו בקבוצת הנוער של טולוז ובגיל 18 הצטרף לקולומה מהליגה החמישית בצרפת. בעונה הראשונה שלו, המועדון העפיל לליגה הרביעית.

ביוני אדאוטי חתם בלאוואל מהליגה הצרפתית השנייה, במדיה שיחק שנתיים.

בקיץ הצטרף לקן מליגת העל הצרפתית וכעבור שלוש שנים חזר לליגה השנייה כאשר חתם באוסר.

בקיץ אדאוטי עזב את צרפת לראשונה בקריירה וחתם בסרפסבורג 08 מליגת העל הנורווגית בה שיחק עד לסיום העונה.

בינואר חזר לצרפת וחתם באנסי מהליגה השלישית.

ביולי חזר לקדנציה שנייה בלאוואל.

==קריירה בינלאומית==
ב-26 במאי 2012, אדאוטי ערך את הטפעת הבכורה שלו בנבחרת בנין בתיקו 2-2 נגד . ב-6 בספטמבר 2021 הבקיע את שער הבכורה שלו בנבחרת בתיקו 1-1 נגד .

השתתף עם הנבחרת בגביע אפריקה לאומות 2019.

==קישורים חיצוניים==

קטגוריה:כדורגלנים צרפתים
קטגוריה:כדורגלנים בנינים
קטגוריה:קשרי כדורגל צרפתים
קטגוריה:קשרי כדורגל בנינים
קטגוריה:בלמי כדורגל צרפתים
קטגוריה:בלמי כדורגל בנינים
קטגוריה:כדורגלני לאוואל
קטגוריה:כדורגלני קן
קטגוריה:כדורגלני אוסר
קטגוריה:כדורגלני סרפסבורג 08
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2019
קטגוריה:בנינים שנולדו ב-1989
קטגוריה:צרפתים שנולדו ב-1989
דוד חזן

ספר חוזה דוד על תהלים לרב דוד חזן
הרב דוד חזן (?-1748) היה רב ומקובל באזמיר ובירושלים. מחבר ספר חוזה דוד.

==ביוגרפיה==

נולד לרב חיים חזן (הראשון), מחבר ספר שנות חיים, בנו של רבי יוסף חזן מחבר ספר עין יהוסף.

נסע לאמסטרדם, שם התארח אצל הגביר שלמה ארדיטי שסיפק לו את כל מחסורו בעודו עורך את ספרו חוזה דוד, אותו כתב בבית גיסו הרב מאיר אבן גבאי, שם היה הרב דוד לומד בכל לילה, עד שעלה הרב מאיר לצפת.<ref>חוזה דוד, הקדמת המחבר</ref> בשנת תפ"ה נסע לערי אשכנז, וביניהם המבורג, ווינה. בבואו לוינה נאסר בערב חג הפסח עקב טעות בזיהוי עם אדם אחר בשם דוד, שחשדו אותו כמרגל. עקב חוליו, ובהתערבות הקהילה היהודית, ציווה הרופא לשחררו אל בית החולים היהודי, שם שהה עד חג שבועות, תקופת הזמן בה נוהגים ללמוד פרקי אבות. במהלך שהותו בבית החולים, ביקש מפרנסי העיר לשלוח לו ספר מדרש שמואל וספר עין יעקב, וכך כתב את ספר דוד במצודה על מסכת אבות.<ref name=":0">קהלת בן דוד, הקדמת המחבר</ref>

בשנת תפ"ט הקים בית דפוס יחד עם הרב יונה אשכנזי, שם הודפס בין היתר גם ספרו של הרב מאיר ביקייאם, גולל אור. בנו יהודה המשיך אותו בעבודה בבית הדפוס.

בסביבות שנת תצ"ט עלה לארץ ישראל והתיישב בירושלים, שם חיבר את ספריו 'אגן הסהר' ו'קהלת בן דוד'. 

נפטר בשנת תק"ח ונקבר בירושלים.

אשתו נפטרה בשנת תקכ"ב, ונספדה על ידי נכדה ר' רפאל יוסף חזן, ב"מערכי לב", דרוש פו.

בנו היה רבי חיים חזן (השני), אביו של הרב רפאל יוסף חזן (מחבר ספר חקרי לב).

== חיבוריו ==
* [https://beta.hebrewbooks.org/6030 חוזה דוד] (אמסטרדם תפ"ד) על ספר תהילים, לספר הסכמות משני רבני אמסטרדם, רבה של ק"ק אשכנזים ורבה של ק"ק ספרדים בעיר, רבי שלמה אאיליון. לספר גם הסכמות מרבני אזמיר: הרב בנימין הלוי, הרב יצחק הכהן רפפורט והרב אליהו הכהן. קרא לספרו כך .
* [https://beta.hebrewbooks.org/5544 אגן הסהר] (שאלוניקי תקי"ג) על משלי,
* [https://beta.hebrewbooks.org/6696 קהלת בן דוד] (שאלוניקי תקט"ו) על ספר קהלת. לספר הסכמות מאת שבעה מרבני ירושלים, וביניהם הרב יעקב אלגאזי, הרב דוד יקותיאל הכהן ועוד. את הספר חיבר בעקבות עלייתו לירושלים, שם רצה ללמוד את חכמת המלך שלמה, שמלך על ירושלים. הספר מחולק לשניים - קהלת והוא פירוש על דרך הפשט, ובן דוד על דרך הסוד.
* [https://beta.hebrewbooks.org/5357 דוד במצודה] על פרקי אבות. בסוף הספר דרשה למות משה רבינו מאת מגיה הספר.

כוונת המחבר הייתה להדפיס שלושת הספרים האחרונים יחד, אך יצאו כספרים נפרדים לאחר מותו.<ref name=":0" />

כתב חיבור על ספר בראשית, אך הוא אבד.

==אילן יוחסין==

== לקריאה נוספת ==
* 
* שם הגדולים, רבי דוד חזן
* אינצקלופדיה לחכמי טורקיה, עמוד 190

== הערות שוליים ==

קטגוריה:אנשי עליות קדומות לארץ ישראל
קטגוריה:רבנים טורקים
קטגוריה:איזמיר: רבנים
קטגוריה:משלי
קטגוריה:משפחת חזן
קטגוריה:ירושלים: רבנים
קטגוריה:פרשני המקרא
קטגוריה:פרשני מסכת אבות
קטגוריה:עולים לארץ ישראל במאה ה-18
קטגוריה:דפוס עברי
קטגוריה:נפטרים ב-1748
גראמן F-9 קוגאר

גראמן F-9 קוגר (באנגלית: Grumman F-9 Cougar) היה מטוס קרב מתוצרת חברת גראמן, מארצות הברית. המטוס היה חד מנועי וחד מושבי, והיה מיועד לשירות על נושאות המטוסים של צי ארצות הברית. המטוס היה מבוסס על ה-F9F פאנת'ר של אותה החברה, אך בקוגר הוחלפה הכנף לכנף משוכה לאחור והושתל מנוע חזק יותר.

== פיתוח ==
עם קבלת ידיעות על קיומו של המיג 15, הוציא הצי האמריקאי מכרז לייצורו של מטוס קרב בעל כנף משוכה לאחור. גראמן קיבלה את החוזה, וביססה את מטוסה על הפאנת'ר. המטוס אמנם לא הגיע למהירות הקול, אך היה יכול להגיע למהירות של 0.875 מאך.

== שירות מבצעי ==
המטוס נכנס לשירות מבצעי מלא רק באוגוסט 1953, ולכן לא זכה להשתתף במלחמת קוריאה. גם במלחמת ווייטנאם לא השתתף, מאחר שהוחלף בשנים 1958–1959 במטוסים יותר מתקדמים, דוגמת הקרוסיידר.

המטוס שירת תקופה קצרה במלאכים הכחולים, הצוות האווירובטי של הצי, אך הוחלף בידי ה-F-11.

== קישורים חיצוניים ==

== הערות שוליים ==

קטגוריה:תעופה צבאית
קטגוריה:מטוסי קרב מתוצרת ארצות הברית
קטגוריה:כלי טיס המשרתים בנושאת מטוסים
קטגוריה:מלחמת קוריאה
הדיוויזיה ה-342 (ורמאכט)

הדיוויזיה ה-342 (בגרמנית: 342. Infanterie-Division) הייתה דיוויזיית חיל רגלים של הורמאכט במלחמת העולם השנייה.

== היסטוריה ==
הדיוויזיה הוקמה ב-19 בנובמבר 1940 בקובלנץ, על בסיס יחידות מהדיוויזיות ה-72 וה-79, ובמאי 1941 הועברה הדיוויזיה לצרפת, שם פעלה כחלק מהארמייה הראשונה. בספטמבר 1941 הועברה הדיוויזיה לסרביה, שם פעלה כנגד יחידות פרטיזנים כחלק מהארמייה ה-12. בפברואר 1942 נשלחה הדיוויזיה לחזית המזרחית, שם פעלה באזור רז'ב כחלק מהארמייה התשיעית. באפריל 1943 הועברה הדיוויזיה לאזור מוגילב, שם פעלה כחלק מהארמייה הרביעית. ביוני 1944 הוכפפה הדיוויזיה לארמיית הפאנצר הרביעית, עמה לחמה במהלך מבצע לבוב-סנדומייז', מתקפת ויסלה-אודר, הקרב על שלזיה והקרב על ברלין.

== מפקדים ==
* רודולף וגנר (19 בנובמבר 1940–2 ביולי 1941)
* ולטר הינגהופר (2 ביולי 1941–1 בנובמבר 1941)
* פאול הופמן (1 בנובמבר 1941–10 במאי 1942)
* אלברכט דיאגון פון מונטטון (10 במאי 1942–9 ביולי 1942)
* פאול הופמן (9 ביולי 1942–1 באוגוסט 1942)
* אלברכט באייר (1 באוגוסט 1942–25 בספטמבר 1943)
* היינריך ניקל (25 בספטמבר 1943–אפריל 1945)

==קישורים חיצוניים==

* [http://www.lexikon-der-wehrmacht.de/Gliederungen/Infanteriedivisionen/342ID-R.htm הדיוויזיה ה-342] באתר lexikon-der-wehrmacht 

342
אידניה-אה-נובה

אידניה-אה-נובה () היא עיר ורשות מקומית, הממוקמת במחוז קשטלו ברנקו במרחב מרכז בפורטוגל. על פי מפקד האוכלוסין, שנערך בשנת 2011 בעיר, נמצא כי היא מונה 9,716 תושבים<ref name=ine>[http://www.ine.pt/xportal/xmain?xlang=en&xpid=INE&xpgid=ine_indicadores&indOcorrCod=0005889&contexto=pi&selTab=tab0 Instituto Nacional de Estatística]</ref> על שטח של 1416.34 קילומטר רבוע. נתונים אלו קובעים כי אידניה-אה-נובה היא אחת הערים הגדולות והדלילות ביותר בפורטוגל.<ref name=dgt></ref> אפונסו השני, מלך פורטוגל בשנים 1211–1223, אישר את אמנתו בשנת 1219 ושינה את שם המקום לאידניה-אה-נובה, כדי להבדיל בינו לבין אידניה-אה-ולאה, הממוקמת במרחק של כ-18 קילומטרים משם. יום העיר חל מדי שנה ביום שני, חמישה עשר ימים לאחר חג הפסחא. ראש העיירייה המכהן הוא ארמינדו מוריירה פאלמה ז'סינטו מהמפלגה הסוציאליסטית.

== כלכלה ==
כלכלת העיר מתבססת בעיקר על חקלאות, גידול בעלי חיים מבויתים, ייעור ותיירות. החל משנת 1997 מארחת עיריית אידניה-אה-נובה את פסטיבל בום הבינלאומי. במהלכו מספר התושבים בעיר גדל פי כמה. מתוקף תפקידה כרשות מקומית, בשטחה של אידניה-אה-נובה שוכנת עיר הספא טרמאס דה מונפוטינהו. החקלאות בה כוללת ייצור זרעי יבול, ייצור גבינה, גננות ועיבוד של זיתים ושקדים.<ref></ref><ref></ref><ref></ref> ליד המאגר של הסכר המקומי, מארשל קרמונה, נמצא פארק קמפינג.

== קישורים חיצוניים ==

== הערות שוליים ==

קטגוריה:פורטוגל: ערים
פלנוקרניה

פלנוקרניה (שם מדעי: Planocrania) הוא סוג נכחד של דמוי-תנינאי שחי בתקופת הפלאוקן, בתחילת עידן הקנוזואיקון שלפני 61.6 עד 56 מיליון שנה. הסוג מכיל 2 מינים: Planocrania datangensis ו-Planocrania hengdongensis שמאובניהם התגלו בסין ב-1976, כשאחד התגלה בגואנגדונג ואחד בחונאן.

סוג זה היה דומה לתנין מודרני אך בעל גפיים גבוהות יותר ולסתות מעוצבות אחרת, אשר העידו שבעליהם היה יבשתי בדומה לתנינים של תחילת הפלאוגן ושל המזוזואיקון. הוא היה קרוב לסוג פריסטיכאמפסוס ובעבר סברו שהשתייך למשפחה פריסטוכאמפסיים (Pristichampsidae), אף שכיום הוא משויך למשפחה פלנוקרניים.

תנינאי זה נע על הקרקע והיה כנראה טורף גדול ומהיר שניזון מיונקים וזוחלים קטנים בביצות סין. הוא החל להיכחד עם סוף הפלאוקן, אולי בשל יובש נרחב שהחל בעת האאוקן.

==קישורים חיצוניים==

קטגוריה:דמויי תנינאים שחיו בפלאוגן
קטגוריה:בעלי חיים שחיו בפלאוקן באירופה
קטגוריה:מגה-פאונה של הפלאוגן באירואסיה
קטגוריה:מאובני טקסונים שתוארו ב-1976
על ההרים

על ההרים הוא אלבום הסולו הרביעי של הזמר והבעל מנגן החסידי-אמריקאי אייזיק האניג. האלבום מכיל לחנים של גדולי מלחיני המוזיקה החחסידית בהם: יוסי גרין, פינקי ובר, משולם גרינברגר, הרב אליעזר קאליש, הרב הלל פלאי ואייזיק עצמו, על העיבוד המוזיקלי: משה לאופר, שייע פריד, מונה רוזנבלום, לייב ריגלר ואברומי ברקו.

לשיר כתר יצאו גרסת כיסוי שונות בהם גם גרסה ווקאלית באלבום א חסידישע ספירה קאלעקשאן.

==רשימת רצועות==

==השתתפו בהקלטות==
* אייזיק האניג
* הרשל בריסק
* מונה רוזנבלום
* מוישי קרויס
* אברומי ברקו

מקהלה: יעקב רוטבלט, סיני ברמץ, מוטי רוטלר, אלי שפריי, מיכאל ויינברגר, שלום למר, משה שפריי, מוטי ויזל
מקהלת ילדים: יואלי הירש, קלמן אליעזר קאופמן, נפתלי לנדאו, עזריאל ברגר, שלום מייזעלס, מוטי גוטמן, יואל בנציון הירץ, אברהם יצחק לייבוביץ

== הערות שוליים ==

==קישורים חיצוניים==

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי 2013
פולידרפטון

פולידרפטון (שם מדעי: Pholiderpeton) הוא סוג של חולייתן יבשתי נכחד שהשתייך לקבוצה דמויי זוחלים (בעבר ללאבירנתודונטיה) והיה קרובו של האאוגיריניוס שחי באירופה של הקרבון הפנסילבני הלח. סוג זה התגלה בממצאי מאובנים ביורקשייר, אנגליה והוא תואר ב-1869 בידי החוקר הבריטי תומאס הנרי האקסלי. סוג זה הכיל מין אחד - Pholiderpeton scutigerum, אף שמספר חוקרים משייכים לסוג את האאוגיריניוס והמין Pholiderpeton attheyi.

== מאפיינים ==
דמוי-זוחל זה התקיים בביצות שבהם שגשגו צמחים גבוהים כמו הלפידודנדרון והתאים לסביבה אמפיבית בדומה לרוב הדו-חיים המודרניים. היה זה טורף בעל רגליים קטנות אך זנב שרירי שהותאם לתנועה מיימית ואולי הוא ארב לטרף כמו תנין.

היצור היה מהגדולים שבחולייתנים היבשתיים של הקרבון והוא הגיע לאורך ממוצע של 2 מטרים במין Pholiderpeton scutigerum ועד 4.6 מטרים במין Pholiderpeton attheyi, כשמשקלו יכל להגיע לחצי טון. הוא ניזון כנראה מדו-חיים ומדגים או חסרי חוליות שתפס.

==קישורים חיצוניים==

קטגוריה:דמויי-זוחלים
קטגוריה:בעלי חיים שחיו בקרבון באירופה
קטגוריה:טקסונים שהתפתחו בקרבון פנסילבני
דושקו ג'ורישיץ'

דושקו ג'ורישיץ (בסרבית: Душко Ђуришић; נולד ב-20 בדצמבר 1977) הוא כדורגלן עבר מונטנגרי ששיחק בעמדת הבלם.

==קריירה==
ג'ורישיץ' התחיל את הקריירה שלו במחלקת הנוער של מורנר בר ובגיל 17 הצטרף ל-OFK בלגרד במדיה שיחק 6 עונות.

בינואר ג'ורישיץ' חתם בפ.צ. סיון מליגת העל השווייצרית. ב-25 בפברואר 2001 ערך את הופעת הבכורה שלו בקבוצה בתיקו 1-1 נגד לוגאנו.

בשנת חתם בסדאן הצרפתית. בינואר הצטרף ללוקרן מליגת העל הבלגית.

בקיץ הצטרף להפועל פתח תקווה מליגת העל. ב-22 באוגוסט 2004 ערך את הופעת הבכורה שלו בקבוצה בניצחון 0-1 נגד הפועל תל אביב. ב-6 במאי 2005 הבקיע את שער הבכורה שלו בקבוצה בהפסד 2-1 להפועל נוף הגליל.

בקיץ ג'ורישיץ' חתם בפאדרבורן 07 מהבונדסליגה השנייה, בה שיחק שלוש שנים. בקיץ חתם באפולון לימסול מליגת העל הקפריסאית.

בינואר חתם בוויבודינה נובי סאד מליגת העל הסרבית. בסיום העונה פרש מכדורגל.

==קישורים חיצוניים==

קטגוריה:כדורגלנים מונטנגרים
קטגוריה:בלמי כדורגל מונטנגרים
קטגוריה:כדורגלני OFK בלגרד
קטגוריה:כדורגלני פ.צ. סיון
קטגוריה:כדורגלני סדאן
קטגוריה:כדורגלני לוקרן
קטגוריה:כדורגלני הפועל פתח תקווה
קטגוריה:כדורגלני פאדרבורן 07
קטגוריה:כדורגלני אפולון לימסול
קטגוריה:כדורגלני וויבודינה נובי סאד
קטגוריה:כדורגלנים זרים בישראל
קטגוריה:ספורטאים מונטנגרים בסרביה
קטגוריה:ספורטאים זרים בשווייץ
קטגוריה:ספורטאים זרים בצרפת
קטגוריה:ספורטאים מונטנגרים בבלגיה
קטגוריה:ספורטאים מונטנגרים בישראל
קטגוריה:ספורטאים זרים בגרמניה
קטגוריה:ספורטאים מונטנגרים בקפריסין
קטגוריה:מונטנגרים שנולדו ב-1977
זאיון סוזוקי

זאיון סוזוקי (ביפנית: 鈴木 彩艶; נולד ב-21 באוגוסט 2002 בליטל רוק שבמדינת ארקנסו, ארצות הברית) הוא כדורגלן יפני המשחק בעמדת השוער בקבוצת סנט טרוידן מליגת העל הבלגית, בהשאלה מאוראווה רד דיימונדס, ובנבחרת יפן.

== חיים אישיים ==
סוזוקי נולד בליטל רוק שבמדינת ארקנסו, ארצות הברית, לאב יפני ולאם גנאית.

== קריירת מועדונים ==
סוזוקי גדל במחלקת הנוער של אוראווה רד דיימונדס מליגת העל היפנית. בעונת ערך שש הופעות ליגה במדי המועדון.

ב-6 באוגוסט 2023 הושאל לסנט טרוידן מליגת העל הבלגית.

== קריירה בינלאומית ==
סוזוקי היה חלק מסגל נבחרת יפן עד גיל 20 לטורניר גביע העולם עד גיל 20 בשנת 2019.

כמו כן, הוא היה חלק מסגל הנבחרת לטורניר הכדורגל באולימפיאדת טוקיו בשנת 2021.

== תארים ==
;אוראווה רד דיימונדס
* גביע הקיסר (1): 2021
* הסופר קאפ היפני (1): 2022

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני אוראווה רד דיימונדס
קטגוריה:כדורגלני נבחרת יפן
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני גביע אסיה 2023
קטגוריה:יפנים שנולדו ב-2002
ראו הטאטה

ראו הטאטה (ביפנית: 旗手 怜央; נולד ב-21 בנובמבר 1997 בסוזוקה שביפן) הוא כדורגלן יפני המשחק בעמדת הקשר בקבוצת סלטיק מליגת העל הסקוטית.

== קריירת מועדונים ==
בשנת 2018 הצטרף הטאטה לקווסאקי פרונטלה מליגת העל היפנית. בסך הכל שיחק הטאטה במועדון במשך שלוש עונות, בהן זכה בשתי אליפויות יפן, וכן בגביעים נוספים.

ב-31 בדצמבר 2021 חתם הטאטה על חוזה לארבע עונות וחצי בסלטיק מליגת העל הסקוטית. ב-17 בינואר 2022 ערך את הופעת הבכורה שלו במועדון, בניצחון 0–2 על היברניאן במסגרת המחזור ה-21 בליגה לעונת . ב-2 בפברואר הבקיע את שערי הבכורה שלו במועדון, צמד שערים בניצחון 0–3 על גלאזגו ריינג'רס במסגרת המחזור ה-22 בליגה.

== קריירה בינלאומית ==
הטאטה היה חלק מסגל הנבחרת לטורניר הכדורגל באולימפיאדת טוקיו בשנת 2021.

ב-29 במרץ 2022 ערך הטאטה את הופעת הבכורה שלו בנבחרת יפן, בתיקו 1-1 נגד נבחרת וייטנאם במסגרת מוקדמות מונדיאל 2022.

נכלל בסגל נבחרת יפן לטורניר גביע אסיה 2023.

== תארים ==
;קאווסאקי פרונטלה
* אליפות יפן (2): 2020, 2021
* גביע הקיסר (1): 2020
* הסופר קאפ היפני (1): 2021

;סלטיק
* אליפות סקוטלנד (1): 2021/2022
* גביע הליגה הסקוטית (1): 2022/2023

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני סלטיק
קטגוריה:כדורגלני נבחרת יפן
קטגוריה:ספורטאים זרים בסקוטלנד
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני גביע אסיה 2023
קטגוריה:יפנים שנולדו ב-1997
יקוב קמינסקי

יקוב קמינסקי (בפולנית: Jakub Kamiński; נולד ב-5 ביוני 2002 ברודה שלונסקה שבפולין) הוא כדורגלן פולני המשחק בעמדת קשר הכנף בקבוצת ולפסבורג ובנבחרת פולין.

== קריירת מועדונים ==
קמינסקי גדל במחלקת הנוער של לך פוזנן מליגת העל הפולנית. ב-20 בספטמבר 2019 ערך את הופעת הבכורה שלו בקבוצה הבוגרת של המועדון, בתיקו 1-1 נגד יגלוניה ביאליסטוק במסגרת המחזור התשיעי בליגה לעונת . ב-6 ביוני 2020 הבקיע את שער הבכורה שלו במועדון, בתיקו 3-3 נגד זגלביה לובין במסגרת המחזור ה-28 בליגה. בסך הכל ערך קמינסקי 24 הופעות ליגה והבקיע ארבעה שערים בעונת . בעונת הוא הוסיף 28 הופעות ליגה ושער אחד.

ביולי 2022 חתם בוולפסבורג מהבונדסליגה.

== קריירה בינלאומית ==
ב-5 בספטמבר 2021 ערך קמינסקי את הופעת הבכורה שלו בנבחרת פולין, בניצחון 1–7 על נבחרת סן מרינו במסגרת מוקדמות מונדיאל 2022. ב-1 ביוני 2022 הבקיע את שער הבכורה שלו בנבחרת, בניצחון 1–2 על נבחרת ויילס במסגרת ליגת האומות 2022/2023.

נכלל בסגל נבחרת פולין לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני לך פוזנן
קטגוריה:כדורגלני נבחרת פולין
קטגוריה:כדורגלני מונדיאל 2022
קטגוריה:כדורגלני וולפסבורג
קטגוריה:פולנים שנולדו ב-2002
בארט ניוקופ

בארט ניוקופ (בהולנדית: Bart Nieuwkoop; נולד ב-7 במרץ 1996 בברגן אופ זום שבהולנד) הוא כדורגלן הולנדי המשחק בעמדת המגן הימני בקבוצת פיינורד מליגת העל ההולנדית.

== קריירת מועדונים ==
ניוקופ גדל במחלקת הנוער של פיינורד מליגת העל ההולנדית. ב-4 באוקטובר 2015 ערך את הופעת הבכורה שלו בקבוצה הבוגרת של המועדון, בניצחון 2-1 על דה חראפסחאפ במסגרת הליגה. בסך הכל ערך 60 הופעות ליגה במדי המועדון.

ב-30 באוגוסט 2019 הושאל ניוקופ למשך עונה אחת לווילם II מליגת העל ההולנדית. בסך הכל ערך 17 הופעות ליגה במדי המועדון.

ב-30 באפריל 2021 חתם ניוקופ על חוזה לשלוש עונות ברויאל אוניון סן-ז'ילואז, העולה החדשה לליגת העל הבלגית. ב-25 ביולי ערך את הופעת הבכורה שלו במועדון, בניצחון 3-1 על אנדרלכט במסגרת המחזור הראשון בליגה לעונת . ב-6 בנובמבר הבקיע את שער הבכורה שלו במועדון, בניצחון 4-0 על שרלרואה במסגרת המחזור ה-14 בליגה.

ב-10 באוגוסט 2023 חתם בפיינורד.

== תארים ==
;פיינורד
* אליפות הולנד (1): 2016/2017
* הגביע ההולנדי (2): 2015/2016, 2017/2018
* הסופר קאפ ההולנדי (2): 2017/2018, 2018/2019

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני פיינורד
קטגוריה:כדורגלני וילם II
קטגוריה:כדורגלני רויאל אוניון סן-ז'ילואז
קטגוריה:ספורטאים הולנדים בבלגיה
קטגוריה:הולנדים שנולדו ב-1996
חצי האי ביירז

חופי סאות' (החופים הדרומיים) בדרום חצי האי ביירז, שבאי ליווינגסטון. בחזית התמונה - מחנה ביירז; ברקע משמאל - גבעת צאמבלא'ק; ברקע במרכז- גבעת נגרו; ברקע מימין - נקודת דומטה.]]
חצי האי ביירז או חצי האי ביירס (באנגלית: Byers Peninsula) הוא חצי אי שברובו אינו מכוסה קרח, היוצר את הקצה המערבי של האי ליווינגסטון באיי שטלנד הדרומיים, שבאנטארקטיקה.

שטחו של חצי האי 60 קילומטרים רבועים.

חצי האי גובל בחוף איוואנוב שמצפון-מזרח לחצי האי ביירז.

מצוק קיר אורביץ' מפריד בין כיפת השלג כיפת רוץ' לבין חצי האי ביירז, שממזרח לכיפת רוץ'.

בחצי האי למעלה מ-60 נחלי מי קרחונים נמסים.

וכן בחצי האי כ-60 אגמים והידועים בהם: אגם מידג', אגם לימנופולאר ו-אגם בזלט.

== היסטוריה ==
=== מקור השם ===

שמו של חצי האי ניתן לו בשנת 1958 על ידי הוועדה המייעצת לשמות אנטארקטיים של בריטניה.

חצי האי נקראת על שם ג'יימס ביירז (James Byers) מהעיר ניו יורק שבארצות הברית, שהיה הבעלים של ספינת ציד כלבי ים, שניסה באוגוסט 1820 לשכנע את ממשלת ארצות הברית להשתלט על איי שטלנד הדרומיים, במטרה להקים יישוב קבע באיים.

ביירז ארגן צי של ספינות ציד כלבי ים אמריקאי בעונת הקיץ האנטארקטי 1820 -1821. בראשית המאה ה -19 רק ציידים אמריקאים (שיצאו מניו אינגלנד ומניו יורק) וציידים בריטיים הגיעו לאיי שטלנד הדרומיים. ציידים אלה פעלו בחופי פרזידנט, חופי רוברי, וחופי סאות' (החופים הדרומיים).

קבוצות אלה בנו בחופים מספר בקתות ומחסות; המחסות בגבעת סילר ובנקודת לייר ניצבים גם כיום (2022).

== אזור אנטארקטי מוגן במיוחד ==

חצי האי הוגדר כאזור אנטארקטי מוגן במיוחד (אזור מספר 126) בשל המגוון הביולוגי והמערכות האקולוגיות היבשתיות והאגמיות), וכן בשל אפשרויות המחקר בתחומים: ביולוגיה יבשתית, לימנולוגיה, אורניתולוגיה, פליאולימנולוגיה, גיאומורפולוגיה וגאולוגיה), וכן מנימוקים היסטוריים (חפצים ושרידי מבנים של צידי כלבי ים, וספינות טרופות של צידים אלה). בחצי האי יש צמחייה מגוונת ומפותחת, אגמים רבים ובריכות מים מתוקים המאפשרות בתי גידול לחרקים.

הגבול המזרחי של האזור המוגן הורחב בשנת 2016 לכיוון מזרח, על מנת שהאזור המוגן יכלול, בנוסף לחצי האי ביירז גם את כל האזור החשוף מקרח, וכן את שדה הקרח שממערב לנונאטאק קלארק, ולנקודת רואו. בעקבות שינוי זה גדל השטח המוגן לשטח של 84.7 קילומטרים רבועים.

למעט סלעי וארדים, האיים הסמוכים אינם מוגנים, ובפרט - האי ראגד, האי וינדו והאי אסטור.

== אזור ציפורים בעל חשיבות ==
חצי האי ביירז (האזור המוגן 126) הוכרז כאזור ציפורים בעל חשיבות (באנגלית: Important Bird Area (בראשי תיבות: IBA)) על ידי ארגון בירדלייף אינטרנשיונל (BirdLife International) וזאת מאחר שבאתר קיימת מושבת רבייה של כ־1,760 זוגות של שחפית אנטארקטית וכ-450 זוגות של שחפי הקלפ. ציפורים אחרות המקננות בחצי האי כוללות פינגוויני רצועת-הסנטר, פינגווינים לבני-אוזן, יסעורוני וילסון, יסעורי הכף, יסוערים ענקיים דרומיים, קורמורנים קיסריים, חמסנים חומים וכיאוניסים לבנים. בחצי האי מצוי מספר גדול של פילי ים דרומיים במהלך עונת הרבייה שלהם.

== בספרות ==
חצי האי ביירז הוא חלק מה-מיז-אנ-סצנה במותחן ספינת ההרג (The Killing Ship) מאת הסופרים האמריקאיים בו ריפנבורו ואשתו, ליז קרוויס, שכתבו את ספרייהם יחד, תחת שם העט סימון בופור.

== קישורים חיצוניים ==

* [https://copernix.io/#?where=-61.10994033009866,-62.64240180651321,13&?query=&?map_type=hybrid תצלום לוויין של אזור חצי האי, תוך סימון אתרים נוספים באזור] באתר copernix

ביירז
ביירז
ביירז
קלרה הירשנזון

קלרה הירשנזון (מישר) (16 באוקטובר 1878 – 20 בינואר 1970) הייתה נציגת העיר יאסי שברומניה לקונגרס הציוני הראשון, צעירת המשתתפים בקונגרס, ולימים - השריד האחרון של משתתפי אותו קונגרס. הייתה מראשוני פרדס חנה.

==ביוגרפיה==
דיוקנאותיהם של צירי הקונגרס הציוני העולמי הראשון: בשורה התחתונה משמאל: קלרה הירשנזון
נולדה בעיר יאסי שברומניה, בתו של נחום הירשנזון. קיבלה חינוך מסורתי והייתה בעלת הכרה ציונית.

בקונגרס הציוני הראשון, שהתכנס בבזל בשנת 1897, הייתה קלרה הירשנזון אחת משלושת נציגי יאסי לקונגרס. היא הייתה צעירת המשתתפים בקונגרס, כבת תשע עשרה, ואחת הנשים הבודדות בקונגרס. שני הנציגים האחרים מיאסי היו אחיה יעקב הירשנזון וד"ר קרפל ליפה, שהיה זקן המשתתפים, ובתור שכזה נשא את נאום הפתיחה בקונגרס. במהלך הקונגרס היא שוחחה שיחה קצרה עם תיאודור הרצל. תמונתה של הירשנזון נכללת בצילום המפורסם של משתתפי הקונגרס (הקיצונית בשורה התחתונה משמאל).

נסעה רבות לרוסיה עם אחיה בענייני עסקים. בשנת 1905 הם ניצלו מפרעות קישינב.

נישאה למשה שכטר (מישר). הם עסקו בעריכת דין. נולדו להם ארבעה בנים ובת. בשנת 1925 ביקרה עם בעלה בארץ ישראל המנדטורית כדי להשתתף בטקס הפתיחה של האוניברסיטה העברית בירושלים. בעקבות הביקור הם החליטו לעלות לארץ ישראל, ותחילה שלחו את ילדיהם.

בינואר 1931 עלתה עם בעלה לארץ ישראל, והם התיישבו בפרדס חנה, שנוסדה כשנה לפני כן. עסקו בחקלאות ובפעילות ציבורית. יחד עם בעלה הייתה ממקימי קופת מלווה חקלאית. משה מישר היה מועמד מפלגת הציונים הכלליים לבחירות לכנסת.

בשנות ה-60, בקונגרסים הציוניים ה-25, ה-26 וה-27, הייתה מישר-הירשנזון אחרונת המשתתפים מהקונגרס הראשון.

בשנת 1967 נערך כנס מיוחד בבית הנשיא זלמן שזר, שהעניק לה מדליה ובה נחרטה הקדשה מיוחדת לכבודה. באותו טקס הוענקו מדליות גם לדוד בן-גוריון, גולדה מאיר וזלמן שזר עצמו.

עד לאחרית ימיה הייתה קלרה מישר-הירשנזון מוקד משיכה לישראלים, אנשי רוח, סופרים ועיתונאים, שבאו לראיין אותה ולשמוע מזיכרונותיה על השתתפותה בקונגרס הציוני הראשון.

נפטרה בשנת 1970, בגיל 92.

==קישורים חיצוניים==
* 
* [http://kobiliderman.blogspot.com/2017/08/1897.html מי עוד היה בקונגרס הציוני הראשון]

==הערות שוליים==

קטגוריה:משתתפי הקונגרס הציוני העולמי הראשון
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:אנשי העלייה הרביעית
קטגוריה:פרדס חנה-כרכור: אישים
קטגוריה:יאשי: אישים
קטגוריה:נשות העלייה הרביעית
קטגוריה:ישראלים שנולדו ב-1878
קטגוריה:ישראליות שנפטרו ב-1970
קטגוריה:ישראלים שנפטרו ב-1970
קטגוריה:אישים הקבורים בפרדס חנה
אברהם צוקרמן (מו"ל)

אברהם צוקרמן (צוקקערמאנן) (1843–1892) היה סופר, מתרגם ומו"ל עברי שפעל בוורשה. יליד אושמינה.

==פועלו הספרותי==
בשנת 1875 פרסם את ספרו "המתנחם". בהקדמה כתב על מטרת הספר: "לתת לנערי בני ישראל בינה לבלי יתעו אחרי תאות לבם
ויהבלו, ולהורות להורי הילדים לבלי ידיחו מהם נדח את בניהם ההולכים שובב בדרך לבם, ולא ינחמו באחריתם".

בשנת 1884 הוציא את יחד עם נפתלי משכיל לאיתן את מילונו העברי של שמואל יוסף פין "האוצר" – "אוצר לשון המקרא והמשנה".
באותה שנה הוציא את ספרו של בנימין דיזרעאלי "טנקרד", שתורגם על ידי יהל"ל תחת השם "נס לגויים". צוקרמן פרסם בהוצאתו את ספרו של אז'ן סי "היהודי הנודד".

צוקרמן שימש סוכנו בוורשה של הסופר פרץ סמולנסקין. בשנת 1881, כשהתלקח הפולמוס בין סופרי ההשכלה סביב הרעיון הציוני, שלח סמולנסקין את מאמרו של משה קמיונסקי שפורסם ב"השחר" אל צוקרמן כדי שיפיצו.

בשנת 1884 הוציא לאור את המהדורה הראשונה של ספרו של זלמן דוד ליבונטין "לארץ אבותינו" – זכרונותיו על ייסוד ראשון לציון. במכתבו לצוקרמן שנשלח ממוהילב ונדפס בראש הספר, כותב ליבונטין לצוקרמן: "אם לא יהיו לרצון לפניך אילו פרקים בספרי זה, אשר במו נגעתי בכבוד אנשים, אשר אולי המה מאוהביך או ממכובדיך, אל נא תשלח ידך בם להתקנם או למחות אותם. שהדי במרומים, כי מטבעי אינני נוקם ונוטר; הרבה, הרבה פעמים מחלתי על כבודי ולא תבעתי עלבוני, אבל משום כבוד הרעיון הלאומי לא אוכל לחשות ואת אשר הורוני המעשים והניסיון היומי בעבודתי בארץ הקודש – זאת חשבתי עלי לחובה לגלות ברבים".

בשנת 1887 הוציא את ספר הביכורים של אז"ר "על הפרק", שבו ערך חשבון נוקב עם ספרות ההשכלה העברית והאשים אותה בתרומה לערעור מסגרת החיים היהודית המסורתית.

בשנת 1890 תרגם צוקרמן מגרמנית לעברית את ספרו של הרב מאיר להמן "סוכן המלך" (או בשמו האחר: "יד ושם"), תולדות רבי יששכר ברמן מהלברשטט. הוא הדפיס את הספר בהוצאתו בוורשה.

בשנת 1891 פרסם את ספרו "בת ציון, או: יקר מזולל" – "סיפור יסודתו בשפת עבר".

==קישורים חיצוניים==
* 
* [https://benyehuda.org/read/22504 המתנחם], פרויקט בן יהודה
* [https://benyehuda.org/read/24652 מכתבו של ליבונטין לצוקרמן], פרויקט בן יהודה
* [https://www.nli.org.il/he/newspapers/haolam/1941/03/20/01/?e=-------he-20--1--img-txIN%7ctxTI--------------1 זכרונותיו של משה קמיונסקי], העולם, 1941, עמ' 15
* 

קטגוריה:ורשה: אישים
קטגוריה:מו"לים יהודים פולנים
קטגוריה:מתרגמים יהודים פולנים
קטגוריה:סופרים יהודים פולנים
קטגוריה:ילידי 1843
קטגוריה:נפטרים ב-1892
טיסה 5735 של צ'יינה איסטרן איירליינס

טיסה 5735 של צ'יינה איסטרן איירליינס היא התרסקות מטוס בואינג 737-89P שהתרחשה ב-21 במרץ 2022, בטיסה שהופעלה על ידי חברת צ'יינה איסטרן איירליינס (MU5735). המטוס שהיה בדרכו מקונמינג לגואנגג'ואו, התרסק במחוז טנג, ווג'ואו, גואנגשי ועלה באש, כל 132 הנוסעים ואנשי צוות שהיו בו נספו.<ref></ref>

== המטוס ==
סוג המטוס שהיה מעורב בתאונה היה בואינג 737-89P עם הרישום B-1791 ומספר הסידורי 41474. המטוס הונע על ידי שני מנועי CFM56. הוא טס לראשונה ב-5 ביוני 2015, ונמסר שוב באופן מחודש לחברת התעופה ב-25 ביוני 2015.

== ההתרסקות ==
המטוס יצא מנמל התעופה הבינלאומי קונמינג צ'אנגשווי, קונמינג,<ref></ref> והיה אמור לנחות בנמל התעופה הבינלאומי באייון, גואנגג'ואו בשעה 13:15 (05:15 UTC). בשעה 14:22, המטוס צלל כלפי מטה באופן פתאומי (על פי FlightRadar24). שברים התגלו לאחר מכן בהרים במחוזות טנג, וגואנגשי. המטוס נשא באותו הזמן 132 אנשים.

ארבע שעות לפני ההתרסקות, שירותי מזג האוויר של ווג'ואו פרסמו אזהרה כי צפויות רוחות חזקות באזור ההתרסקות.<ref></ref>

ככל הנראה, כל 132 הנוסעים ואנשי הצוות נספו בהתרסקות<ref></ref>.
==קישורים חיצוניים==

* 

== הערות שוליים ==

קטגוריה:תקריות ואסונות תעופה ב-2022
קטגוריה:תקריות ואסונות תעופה במעורבות מטוסי בואינג 737
קטגוריה:הרפובליקה העממית של סין: תעופה
קטגוריה:2022 ברפובליקה העממית של סין
מרסלו דיאלו

מרסלו אמאדו דיאלו טריטואלי (בפורטוגזית: Marcelo Amado Djaló Taritolay; נולד ב-8 באוקטובר 1993) הוא כדורגלן ספרדי אזרח גינאה ביסאו המשחק בעמדת הבלם בבורי ראם יונייטד מליגת העל התאילנדית.

==קריירת מועדונים==
מרסלו נולד בברצלונה, לאב יליד גינאה ביסאו ולאם ממוצא ארגנטינאי. הוא התחיל את הקריירה שלו במחלקות נוער מקומיות ובגיל 16 הצטרף למחלקת הנוער של ריאל מדריד. ביולי , מרסלו חתם בבדלונה מהליגה הספרדית השלישית בכדורגל. בבדלונה שיחק עונה אחת ורשם 21 הופעות. בקיץ , מרסלו חתם בקבוצת המילואים של גרנאדה.

ב-19 באוגוסט 2014 חתם ביובנטוס מהסרייה א' והושאל מיידית בחזרה לקבוצת המילואים של גרנאדה. ב-14 בינואר 2015, מרסלו ערך את הופעת הבכורה שלו בקבוצה הראשונה בהפסד 0–4 לסביליה במסגרת גביע המלך הספרדי.

ב-11 ביולי 2015, מרסלו הושאל לז'ירונה. ב-9 בספטמבר ערך את הופעת הבכורה שלו בקבוצה בתיקו 2-2 נגד ז'ימנסטיק טרגונה, בה הבקיע את שער הבכורה שלו בקבוצה. לעומת זאת, לא רשם ולו דקת משחק אחת בליגה במדי הקבוצה. ב-18 באפריל 2016 הושאל ל-UCAM מורסיה עד לסיום העונה.

ב-7 ביולי, חתם לשנתיים בדפורטיבו לוגו מהליגה השנייה. ב-11 בדצמבר 2016 הבקיע את שער הבכורה שלו בקבוצה בניצחון 1-3 נגד נומנסיה.

ב-3 ביולי 2017 מרסלו חתם לשלוש שנים בפולהאם מהפוטבול ליג צ'פמיונשיפ.

ב-15 באוגוסט 2018, מרסלו חזר לספרד וחתם באקסטרמדורה. ב-27 באוגוסט 2019, מרסלו חזר לקדנציה שנייה בדפורטיבו לוגו.

ב-31 באוגוסט 2021, מרסלו חתם בבואבישטה מליגת העל הפורטוגלית עד לסיום העונה, עם אופציה לעונה נוספת.

ב-5 באוגוסט חתם בהרקולס.

==קריירה בינלאומית==
ב-8 ביוני 2019 מרסלו ערך את הופעת הבכורה שלו בנבחרת גינאה ביסאו בהפסד 2-0 ל. ב-26 במרץ 2021 הבקיע את שער הבכורה שלו בנבחרת בניצחון 1-3 נגד .

מרסלו השתתף עם הנבחרת בגביע אפריקה לאומות 2019.

נכלל בסגל נבחרת גינאה ביסאו לטורניר גביע אפריקה לאומות 2023.

==קישורים חיצוניים==

== הערות שוליים ==

קטגוריה:כדורגלנים ספרדים
קטגוריה:כדורגלנים מגינאה ביסאו
קטגוריה:בלמי כדורגל ספרדים
קטגוריה:גינאה ביסאו: בלמי כדורגל
קטגוריה:ברצלונה: כדורגלנים
קטגוריה:כדורגלני יובנטוס
קטגוריה:כדורגלני ז'ירונה
קטגוריה:כדורגלני דפורטיבו לוגו
קטגוריה:כדורגלני פולהאם
קטגוריה:כדורגלני בואבישטה
קטגוריה:כדורגלני הרקולס אליקנטה
קטגוריה:כדורגלני בורי ראם יונייטד
קטגוריה:כדורגלנים זרים בישראל
קטגוריה:כדורגלני נבחרת גינאה ביסאו
קטגוריה:ספורטאים ספרדים בפורטוגל
קטגוריה:ספורטאים ספרדים באיטליה
קטגוריה:ספורטאים ספרדים באנגליה
קטגוריה:ספורטאים מגינאה ביסאו בפורטוגל
קטגוריה:ספורטאים זרים באיטליה
קטגוריה:ספורטאים מגינאה ביסאו באנגליה
קטגוריה:ספורטאים זרים בתאילנד
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:ספרדים ממוצא ארגנטינאי
קטגוריה:אישים מגינאה ביסאו שנולדו ב-1993
קטגוריה:ספרדים שנולדו ב-1993
ספונגילה לאקוסטריס

ספונגילה לאקוסטריס (שם מדעי: Spongilla lacustris) הוא מין של ספוג החי באמריקה הצפונית, אירופה, אסיה ואחד הספוגים הנפוצים ביותר במים מתוקים. ספוג זה תואר בידי החוקר קארולוס ליניאוס בשנת 1758.

== מאפיינים ==
ספונגילה לאקוסטריס שייך למחלקת הספוגנים, הכוללת ספוגיים החיים בים, באוקיינוס, ובמים מתוקים. הוא מהספוגים הקטנים ביותר – אורכו סנטימטרים בודדים. צבעו נע בין ירוק ללבן.

פירוש השם לאקוסטריס הוא קשור לאגמים.<ref>Cocchiglia, Letizia; Purcell, Patrick J.; Kelly-Quinn, Mary (December 2012). "A Critical Review of the Effects of Motorway River-Crossing Construction on the Aquatic Environment". Freshwater Reviews. 5 (2): 141–168. doi:10.1608/frj-5.2.489. ISSN 1755-084X. S2CID 85723766.</ref> הוא חי במים רדודים שבבריכות, אגמים, מתחת לסלעים וצמחי מים. הוא ניזון בעזרת סינון מפיטופלנקטון וחיידקים.

הספוג משמש פונדקאי לחרקים ממשפחת Sisyridae שבסדרת מרושתי-כנף, המטילים את הביצים שלהם במים. כשהביצים בוקעות, הזחלים ניזונים מהספוג וחיים בו, עד לשלב שהם הופכים לגולם.<ref>Corallini, Carla; Gaino, Elda (February 2003). "The caddisfly Ceraclea fulva and the freshwater sponge Ephydatia fluviatilis: a successful relationship". Tissue and Cell. 35 (1): 1–7. doi:10.1016/S0040-8166(02)00086-1. .</ref>

=== רבייה ===
בספוג זה, יש שתי צורות רבייה: רבייה מינית ורבייה אל מינית.
*אל־זוויגית (אל־מינית), בשתי דרכים:
# קטעי גוף ספוגיים ניתקים מגוף הספוג, ונצמדים למצע ובו מתפתח ספוג חדש.
# גמולות – קטע מהספוג שמתעטף במעטפת שמגינה עליו עד שמגיע למצע עליו יכול להתפתח, הספוג שיתפתח בצורה זו יהיה זהה גנטית לספוג ההורה. גופים אלו הם גופי קיימא אשר מטרתם לשרוד תקופות של תנאים קיצוניים.
*זוויגית (מינית) – הספוג הוא הרמאפרודיט, כלומר שיש בו איברי מין זכריים ונקביים כאחד, אך בדרך כלל הוא מייצר תאי זרע ותאי ביצה בזמנים שונים. תאים אמביים הופכים לתאי זרע והספוג משחרר אותם מהאוסקולום (הפתח הגדול בראש הצינור), תאי הזרע חודרים דרך נקבובים לספוג אחר ומפרים תאי ביצית שנמצאים שם. מתפתחת זיגוטה, ביצית מופרית, והספוג משחרר המוני פגיות, עוברים זעירים (בלסטולה). 90% נאכלים, אחוז קטן נקלט ומתפתח.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:ספוגיים
קטגוריה:פאונת מים מתוקים באירופה
קמרון פוארטס

קמרון פוארטס קסטרו (בצרפתית: Cameron Puertas Castro; נולד ב-18 באוגוסט 1998 בלוזאן שבשווייץ) הוא כדורגלן שווייצרי המשחק בעמדת הקשר בקבוצת רויאל אוניון סן-ז'ילואז מליגת העל הבלגית.

== קריירת מועדונים ==
פוארטס החל את הקריירה המקצוענית שלו בלוזאן מהליגה השווייצרית השנייה. בתום עונת העפיל עם המועדון לליגת העל השווייצרית. בסך הכל ערך 94 הופעות ליגה במדי המועדון, בהן הבקיע עשרה שערים.

ב-22 בינואר 2022 חתם פוארטס על חוזה לשלוש עונות וחצי ברויאל אוניון סן-ז'ילואז מליגת העל הבלגית. ב-27 בינואר ערך את הופעת הבכורה שלו במועדון, כשנכנס כמחליף בתיקו 0-0 נגד קלאב ברוז' במסגרת המחזור ה-24 בליגה לעונת .

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני לוזאן
קטגוריה:כדורגלני רויאל אוניון סן-ז'ילואז
קטגוריה:שווייצרים שנולדו ב-1998
נורת' אמריקן A-36 אפאצ'י

האפאצ'י, או המוסטנג בשמו הרשמי (באנגלית: North American A-36), היה מטוס תקיפה אמריקאי ממלחמת העולם השנייה. הוא התבסס על ה-P-51 מוסטנג, אחד ממטוסי הבוכנה המוכרים ביותר, אך הותקנו לו מעצורי אוויר מלבניים מעל ומתחת הכנפיים.

== פיתוח ==
כניסת המוסטנג לשירות בחיל האוויר המלכותי בשנת 1942 וקליטתו המוצלחת הביאה את גנרל ג'יימס קינדלברגר להזמין עוד מטוסים כאלה. אך לא היה לו תקציב למטוסי קרב חדשים, אלא רק למטוסי תקיפה. לכן הוא הוציא אפיון למטוס תקיפה מבוסס המוסטנג. נורת' אמריקן ייצרה את המטוס, שהשוני בינו לבין המוסטנג התמקד בכנפיים. בשל מעצורי האוויר וכמו כן בשביל להתקין עליה מתלי חימוש היה צורך לתכנן את המבנה של מחדש.<ref></ref>

== שירות מבצעי ==
מטוס אפצ'י של [[חיל האוויר הקוממורטיבי]]
המטוס שירת בחיל האוויר המלכותי ב-10 טייסות, ובחיל האוויר האמריקאי בטייסת אחת. מטוסים אלה פעלו בעיקר בגזרת הים התיכון וצפון אפריקה.<ref></ref>

==קישורים חיצוניים==

== הערות שוליים ==

קטגוריה:קצרמר ארצות הברית
קטגוריה:מטוסי קרב מתוצרת ארצות הברית
קטגוריה:מטוסים אמריקאיים במלחמת העולם השנייה
בוהדן סרנבסקי

בוהדן איהורוביץ' סרנבסקי (באוקראינית: Богдан Ігорович Сарнавський; נולד ב-29 בינואר 1995 בקייב שבאוקראינה) הוא כדורגלן אוקראיני המשחק בעמדת השוער בקבוצת לכיה גדנסק הפולנית.

== קריירת מועדונים ==
סרנבסקי גדל במחלקות הנוער של דינמו קייב, ארסנל קייב ושחטאר דונצק.

בקריירה המקצוענית שלו שיחק בארסנל קייב, בשחטאר דונצק, בוורסקלה פולטבה, בוורס ריבנה ובלבוב מליגת העל האוקראינית, ובאופה מליגת העל הרוסית.

ב-12 באוגוסט 2020 חתם סרנבסקי בדניפרו-1 מליגת העל האוקראינית.

ב-1 ביולי 2021 הושאל למשך עונה לקריוובס מהליגה האוקראינית הראשונה.

ב-24 במרץ 2022 חתם בהפועל תל אביב.

== תארים ==
;שחטאר דונצק
* אליפות אוקראינה (1): 2013/2014
* הגביע האוקראיני (1): 2015/2016
* הסופר קאפ האוקראיני (3): 2013/2014, 2014/2015, 2015/2016

== קישורים חיצוניים ==

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:קייב: כדורגלנים
קטגוריה:כדורגלני ארסנל קייב
קטגוריה:כדורגלני שחטאר דונצק
קטגוריה:כדורגלני דניפרו-1
קטגוריה:כדורגלני אופה
קטגוריה:כדורגלני וורסקלה פולטבה
קטגוריה:כדורגלני לבוב
קטגוריה:כדורגלני קריוובס
קטגוריה:כדורגלני הפועל תל אביב
קטגוריה:כדורגלני לכיה גדנסק
קטגוריה:כדורגלנים זרים בישראל
קטגוריה:ספורטאים אוקראינים ברוסיה
קטגוריה:ספורטאים אוקראינים בישראל
קטגוריה:ספורטאים זרים בפולין
קטגוריה:אוקראינים שנולדו ב-1995
קלינטון אנז'י

קלינטון מואה אנז'י (בצרפתית: Clinton Mua N'Jie; נולד ב-15 באוגוסט 1993) הוא כדורגלן קמרוני המשחק בעמדת החלוץ בסיוואספור.

==קריירת מועדונים==
אנז'י התחיל את הקריירה שלו במחלקת הנוער של אולימפיק ליון ובשנת הצטרף לקבוצת המילואים של המועדון. ב-18 בנובמבר 2012 אנז'י ערך את הופעת הבכורה שלו בקבוצה הבוגרת בניצחון 0–3 נגד סטאד ריימס. ב-7 באוגוסט 2014 אנז'י הבקיע את שער הבכורה שלו בקבוצה בניצחון 1–2 נגד מלאדה בולסלאב במסגרת מוקדמות הליגה האירופית. 6 ימים לאחר מכן, חתם על חוזה בקבוצה עד לשנת . מאוחר יותר באותו יום, כבש את שערו הראשון בליגה בניצחון 0–3 נגד לוריאן. את עונת אנז'י סיים עם מאזן של 73% איומים למסגרת מתוך ניסיונות ההבקעה שהיו לו במהלך העונה, שני אחרי זלאטן איברהימוביץ' מפריס סן ז'רמן, שסיים את העונה עם 74%.

ב-15 באוגוסט 2015, אנז'י חתם לחמש שנים בטוטנהאם הוטספר מהפרמייר ליג תמורת 12 מיליון אירו. ב-17 בספטמבר אנז'י ערך את הופעת הבכורה שלו בקבוצה בניצחון 1–3 נגד קרבאך במסגרת שלב הבתים של הליגה האירופית. ב-10 בדצמבר 2015, קרע את הרצועה המדיאלית ונעדר כחמישה חודשים מהמגרשים.

ב-31 באוגוסט 2016, אנז'י הושאל לאולימפיק מרסיי עד לסיום העונה, עם אופציה לרכישה. ב-11 בספטמבר אנז'י ערך את הופעת הבכורה שלו בקבוצה במשחק הליגה נגד ניס. ב-16 ביולי 2017, מרסיי מימשה את האופציה על אנז'י שחתם במועדון. ב-17 בספטמבר כבש צמד בניצחון נגד אמיין.

ב-25 ביולי 2019, אנז'י חתם לארבע שנים בדינמו מוסקבה מליגת העל הרוסית.

ב-29 ביולי 2022 אנז'י חתם בסיוואספור מליגת העל הטורקית.

==קריירה בינלאומית==
ב-6 בספטמבר 2014 אנז'י ערך את הופעת הבכורה שלו בנבחרת קמרון, בו גם כבש את שער הבכורה שלו. 4 ימים לאחר מכן, כבש צמד בניצחון 1–4 נגד . אנז'י השתתף עם הנבחרת 4 פעמים בגביע אפריקה לאומות. בחצי גמר גביע אפריקה לאומות 2021, אנז'י החמיץ את הפנדל האחרון של קמרון שהוביל להדחתה של הנבחרת ולעלייתה של על חשבונה.

נכלל בסגל נבחרת קמרון לטורניר גביע אפריקה לאומות 2023.

==תארים==
; נבחרת קמרון
*גביע אפריקה לאומות: 2017

==קישורים חיצוניים==

== הערות שוליים ==

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלני אולימפיק ליון
קטגוריה:כדורגלני טוטנהאם הוטספר
קטגוריה:כדורגלני אולימפיק מרסיי
קטגוריה:כדורגלני דינמו מוסקבה
קטגוריה:כדורגלני סיוואספור
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:קמרונים שנולדו ב-1993
דוידה קלאבריה

דוידה קלאבריה (באיטלקית: Davide Calabria; נולד ב-6 בדצמבר 1996 בברשיה, איטליה) הוא כדורגלן איטלקי המשחק בעמדת המגן הימני בקבוצת מילאן.

==קריירת מועדונים==
קלאבריה הצטרף למחלקת הנוער של מילאן ב-2006, ועבר בכל מחלקות הנוער של המועדון, הוא ערך את הופעת הבכורה שלו בסרייה א' ב-30 במאי 2015 בניצחון על אטאלנטה, כשהחליף את מתיה דה שיליו. קלאבריה תפס את המקום בהרכב של מילאן בעונת 2017/2018 לאחר פציעתו של אנדראה קונטי. באותה עונה גם כבש את שער הבכורה שלו בניצחון נגד רומא.
ביולי 2021 האריך את חוזהו במילאן עד שנת 2025.
ב-15 בספטמבר שיחק לראשונה בליגת האלופות כשהוא עונד לראשונה את סרט הקפטן בהפסד 2–3 לליברפול. בעונת 2021/2022 זכה באליפות איטליה עם מילאן.

==קריירה בינלאומית==
קלאבריה ערך את הופעת הבכורה שלו בנבחרת ב-11 בנובמבר 2020, במשחק ידידות נגד נבחרת אסטוניה.

קלאבריה זכה עם נבחרתו במדליית הארד בטורניר ליגת האומות לאחר שהפסידו בחצי הגמר לנבחרת ספרד במשחק שבו עלה מהספסל בדקה ה-72 ובקרב על המקום השלישי ניצחו את נבחרת בלגיה 2-1 במשחק בו לא היה בסגל.

==תארים==
;מילאן
* הסופר קאפ האיטלקי: 2016
* סרייה א': 2021/22

;נבחרת איטליה
* ליגת האומות: (מקום שלישי באיטליה 2021)

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני מילאן
קטגוריה:ברשה: כדורגלנים
קטגוריה:כדורגלני נבחרת איטליה
קטגוריה:איטלקים שנולדו ב-1996
אופנת מלכת היופי

מירי בוהדנה במהלך תחרות מלכת היופי 2003 ומאחוריה שתי מתמודדות
מדי שנה המועמדות בתחרות מלכת היופי של ישראל לבושות במהלך הופעתן בבימת התחרות בביגוד של מיטב המעצבים ורשתות האופנה המובילות בישראל.

מדי שנה יש לתחרות מעצב אופנה ראשי המעצב למתמודדות את שמלות הערב, איתן הן מופיעות בתחרות, וכמו כן מעצב את הביגוד גם למנחת התחרות. מעצב זה בדרך כלל גם מעצב לזוכות במקומות הראשונים את השמלות איתן הן מופיעות כשהן מייצגות את ישראל בתחרויות יופי בינלאומיות כמו מיס תבל ומיס עולם, בתחרויות אלה ישנו פרס על "התלבושת הלאומית הטובה ביותר" וב-1963 ישראל זכתה בתואר זה במיס תבל.

בין המעצבים שהיוו את המעצבים הראשיים של התחרות נמנים בין היתר גלית לוי ודני מזרחי, שגם לקחו חלק בשיפוט בתחרות. ב-2001 עלו המועמדות לתחרות לבמה עם שרשרת שבה הכיתוב "גלית" על שם המעצבת.

שמלה שזכתה לסיקור בינלאומי היא השמלה אותה לבשה לינור אברג'יל בתחרות מיס עולם הנקראה "שמלת השלום" עם דמויותיהן של יצחק רבין וביל קלינטון, עוד שמלה שזכתה לסיקור בינלאומי היא השמלה אותה לבשה אילנית לוי בתחרות מיס תבל שגם אותה עיצבה לוי אשר הייתה בצבעי הסוואה כללה וסט חסין כדורים (אפוד מגן) משובץ ביהלומים ופנינים. ב-2002 הופיעה מלכת היופי ימית הר נוי במיס תבל עם שמלה עליה מעוצבת המפה של ישראל עם דגל המדינה.

== ראו גם ==
* כתר מלכת היופי
* אופנת ישראל באירוויזיון

== קישורים חיצוניים ==

* 

==הערות שוליים==

קטגוריה:מלכת היופי
קטגוריה:ישראל: אופנה
בווריסוכוס

בווריסוכוס (שם מדעי: Boverisuchus; מילולית: "תנין בוואריה") הוא סוג נכחד של דמוי-תנין שחי בגרמניה ובמערב אמריקה הצפונית במשך האאוקן לפני 50.3 עד 41.2 מיליון שנה מזמננו. 

הסוג תואר בידי החוקר הגרמני אוסקר קון וממצאי המאובנים שלו היו דומים לאלה של תנינאי דומה - הפריסטיכאמפסוס, אשר כיום נחשב למוטל בספק עקב מבנה עצמות לא מזוהה מספיק, שאולי השתייך למיני סוג זה. הוא היה קרוב גם לפלנוקרניה שחי באותה צורה.

הבווריסוכוס היה תנינאי מהלך על רגליים ארוכות ביבשה, עם אצבעות דמויות פרסה והוא הגיע לפי הערכות לאורך של 3 מטרים בקירוב. היה לו עור מכוסה אוסטאודרם רך יחסית עם שיניים המזכירות שיני תרופוד, מה שגרם למספר חוקרים להתבלבל בינו לדינוזאור ולהוביל להשערה מוטעה שכמה דינוזאורים שרדו את הכחדת הקרטיקון. הוא היה טורף בעל לסתות דומות לאלה של אליגטור והתאימו ללעיסת טרף בעוצמה גבוהה. ככל הנראה הוא ניזון מיונקים קטנים וזוחלים ביערות של גרמניה ואמריקה הקדומים.

==קישורים חיצוניים==

קטגוריה:דמויי תנינאים שחיו בפלאוגן
קטגוריה:בעלי חיים שחיו באאוקן באמריקה הצפונית
קטגוריה:מגה-פאונה של הפלאוגן באירואסיה
קטגוריה:מאובני טקסונים שתוארו ב-1938
Love Me Anyway

"Love Me Anyway" הוא סינגל של הזמרת האמריקאית, פינק, בשיתוף עם זמר הקאנטרי האמריקאי, כריס סטייפלטון, שנמצא באלבום האולפן השמיני של פינק, Hurts 2B Human. השיר יצא, על ידי חברת התקליטים RCA רקורדס, ב-17 בספטמבר 2019.

נכון למרץ 2022, השיר הושמע למעלה מ-11 מיליון פעמים ביוטיוב,<ref></ref> ולמעלה מ-45 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!קנדה (Music Canada)
|זהב
|40,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" | פורמט
! scope="col" |חברת תקליטים
! scope="col" |הערות
|-
! rowspan="2" scope="row" | ארצות הברית
| 17 בספטמבר 2019
| רדיו קאנטרי
| rowspan="2" | RCA
|<ref name="auto"></ref>
|-
| 18 בנובמבר 2019
| רדיו עכשווי למבוגרים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי פינק
קטגוריה:בלדות משנות ה-2010
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת RCA רקורדס
כובס

רנואר, 1916]]
כובס הוא איש אשר עושה כביסה, ומנקה במים מוצרי בגדים, בד וטקסטיל. המונח פחות בשימוש בעולם של היום, לנוכח המצאת מכונת הכביסה.

== היסטוריה ==
ביוון העתיקה, לא היה פסול, חריג או משפיל בנסיכה או שפחה שמכבסת בגדים. נאוסיקה באודיסיאה, בתו של מלך הפאיאקים אלקינואוס, הייתה מכבסת פעמים רבות את בגדיה. עם זאת, בתקופות אחרות בהיסטוריה, כגון במאה ה-17 ובמאה ה-18, עבודת הכיבוס הוגדרה על ידי רבים כעבודה נשית, מלוכלכת ולא רווחית. נשים נכפו לעשות כביסה והתמודדו עם תנאי מחיה קשים בבתי המחסה מגדלנה.

בצרפת של המאה ה-19, הדעות היו חלוקות עוד יותר, והיו תפקידי כיבוס רבים לנשים (כגון: blanchisseuse, lavandière, laveuse, buandière, repasseuse ועוד), אך באופן כללי, המכבסות היו מאוד מוערכות בחברה ובתרבות הצרפתית, ולאורך ההיסטוריה הצרפתית אף הוקמו פסטיבלים בשבילהן (בדרך כלל בתקופת התענית).<ref>Monjaret, Anne (1995). "La Fete de la Sainte-Catherine a Paris dans les Annees Folles". Ethnologia Europaea: Journal of European Ethnology. 25 (1): 150.</ref>

ג'ורג' השלישי, מלך הממלכה המאוחדת כל כך העריך את המינקת שלו, עד שבתה מונתה לכובסת בבית המלוכה שלו, נאמר אז "מקום מכובד בעל שכר רב".<ref></ref>

בתרבויות רבות, עבודת הכיבוס נתפסה כ-"עבודת לנשים", ולכן בית הכביסה של הכפר נהפך למרחב בו הנשים יכולות לדבר אחת עם השנייה בזמן שהן מכבסות בגדים. אף על פי שלעבודת הכיבוס יש היסטוריה עשירה, התפשטותן של מכונות כביסה ומכבסות הפכו את עבודות הכיבוס למיותרות ברוב חלקי העולם.

==קישורים חיצוניים==

== הערות שוליים ==

קטגוריה:מקצועות עבר
קטגוריה:כביסה
אנדי ייאדום

אנדי קיירה ייאדום (באנגלית: Andy Kyere Yiadom; נולד ב-2 בדצמבר 1991) הוא כדורגלן גנאי-אנגלי המשחק בעמדת המגן הימני ברדינג.

==קריירת מועדונים==
ייאדום נולד בהולווי, לונדון רבתי להורים ממוצא גנאי. הוא התחיל את הקריירה שלו בקבוצת הנוער של ווטפורד. בקיץ חתם בהייס אנד יידינג יונייטד מהליגה החמישית. באוגוסט , ייאדום חתם בבריינטרי טאון.

ב-31 בינואר 2012 ייאדום חתם בבארנט מהפוטבול ליג השנייה. ב-18 בפברואר 2012 ערך את הופעת הבכורה שלו בקבוצה בהפסד 1–2 לשרוסברי טאון. ב-10 במרץ הבקיע את שער הבכורה שלו בקבוצה בניצחון 1–2 נגד פורט וייל.

במאי , ייאדום חתם לשנתיים בבארנסלי מהפוטבול ליג צ'מפיונשיפ. ב-10 באוגוסט 2017 סיכם בהארדספילד טאון אך כעבור שבוע העסקה בוטלה. ב-31 באוגוסט סיכם בסוונסי סיטי מהפרמייר ליג, אך החוזה לא עבר בזמן ולכן נשאר בבארנסלי. באותה עונה שימש כקפטן המועדון.

ב-17 במאי 2018, ייאדום חתם לארבע שנים ברדינג.

==קריירה בינלאומית==
בצעירותו, שיחק בנבחרת אנגליה ג' במדיה רשם 4 הופעות וכבש 2 שערים.

בנובמבר זומן לראשונה לסגל נבחרת גאנה. ב-25 בינואר 2017 ערך את הופעת הבכורה שלו בנבחרת גאנה בהפסד 0–1 ל במסגרת גביע אפריקה לאומות 2017.

==תארים==
; בארנט
*נשיונל ליג: 

==קישורים חיצוניים==

קטגוריה:כדורגלנים אנגלים
קטגוריה:כדורגלנים גנאים
קטגוריה:מגני כדורגל אנגלים
קטגוריה:מגני כדורגל גנאים
קטגוריה:כדורגלני בארנט
קטגוריה:כדורגלני בארנסלי
קטגוריה:כדורגלני רדינג
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:אנגלים שנולדו ב-1991
קטגוריה:גנאים שנולדו ב-1991
המנון ברצלונה (כדורגל)

השיר של בארסה (בקטלאנית: Cant del Barça) הוא ההמנון הרשמי של מועדון הכדורגל ברצלונה. הוא נכתב ב-1974 כדי לחגוג את יום השנה ה-75 למועדון. המילים נכתבו על ידי ז'אומה פיקאס וג'וזפ מאריה אספינאס ואת הלחן הלחין מנואל ואייס.

הפזמון זכה להופעת בכורה רשמית ב-27 בנובמבר 1974 בקאמפ נואו לפני משחק בין ברצלונה לגרמניה המזרחית על ידי מקהלה בת 3,500 איש שנוצחה על ידי אוריול מרטורל. ב-28 בנובמבר 1998, במהלך חגיגות המאה למועדון, הוא בוצע על ידי הזמר והיוצר הקטלוני ז'ואן מנואל סראט בתום פסטיבל בקאמפ נואו. מאז 2008/09 השיר מודפס על חולצות העתק רשמיות של ברצלונה.

== מילים ==
{| class="wikitable"
!קטלאנית
!עברית
|-
|align="left"|Tot el camp

és un clam

.som la gent blau-grana

Tant se val d’on venim

si del sud o del nord

,ara estem d’acord, estem d’acord

.una bandera ens agermana.

Blau-grana al vent

un crit valent

tenim un nom

<nowiki>:</nowiki>el sap tothom:

<nowiki>!Barça, Barça, Barça</nowiki>

Jugadors

Seguidors

.tots units fem força.

,Són molts anys plens d’afanys

són molts gols que hem cridat

,i s’ha demostrat, s’ha demostrat

.que mai ningú no ens podrà tòrcer

Blau-grana al vent

un crit valent

tenim un nom

<nowiki>:</nowiki>el sap tothom

<nowiki>!Barça, Barça, Barça</nowiki>
|כל האצטדיון,
קורא יחדיו,

אנחנו אנשי הכחול אדום,

לא משנה מאיפה באנו,

בין אם מהדרום או מהצפון,

הרי שאנו מסכימים, אנו מסכימים,

דגל אחד מאחד אותנו.

כחול אדום מתנופף ברוח,

צעקה עזה ואמיצה,

יש לנו שם,

אותו יודעים כולם:

בארסה, בארסה, בארסה!

שחקנים,

אוהדים,

כולנו ביחד יוצרים כוח,

עברנו שנים רבות מלאות הקרבה,

הרענו על שערים רבים,

וזה מוכיח, וזה מוכיח,

שאיש לעולם לא יוכל לכופף אותנו.

כחול אדום מתנופף ברוח,

צעקה עזה ואמיצה,

יש לנו שם,

אותו יודעים כולם:

בארסה, בארסה, בארסה!
|}

== קישורים חיצוניים ==

* [http://arxiu.fcbarcelona.cat/web/catala/club/historia/simbols/himne.html היסטוריה של ההמנונים הרשמיים של ברצלונה] 
* [https://www.youtube.com/watch?v=Udt-9J8nzGE&t=30s המנון ברצלונה בערוץ הרשמי של הקבוצה] ביוטיוב.

==הערות שוליים==

קטגוריה:שירי 1974
קטגוריה:ברצלונה (כדורגל)